section_heading: Životopis
paragraph_text: Rodio se je travnja 1663. godine u uglednoj građanskoj obitelji. 1680. je završio doktorat u Padovi. Obitelj mu je poslije od Mletaka, 1698. stekla plemićki status contea. 1728. godine sam je Ivan Petar dobio potvrdu rimskog plemstva, a dodijelili su mu ju konzervatori grada Rima. U potvrdi ga oslovljavaju knezom. Stjecanjem tog statusa pridonijelo je njegovim svezama s vrlo uglednim ličnostima i carskim dvorovima, koje je ostvario radi postizanja ciljeva koje si je zadao za životnu zadaću. Obilazio je carske dvorove, dopisivao se s uglednicima. I sam je bio uglednik. Imao je velike ali vrlo ambiciozne zamisli, za koje mu je trebala pomoć inozemnih moćnika.